ਵਿਕਟੋਰੀਆ ਦੇ ਡਿਜ਼ੀਟਲ ਕਾਰਜਬਲ ਦਾ ਨਿਰਮਾਣ ਕਰਨਾ

ਕੀ ਤੁਸੀਂ ਕਿਸੇ ਡਿਜ਼ੀਟਲ ਪੇਸ਼ੇ ਵਿੱਚ ਜਾਣ ਵਿੱਚ ਦਿਲਚਸਪੀ ਰੱਖਦੇ ਹੋ?

ਨਵੇਂ ਕੈਰੀਅਰ ਲਈ ਹੋਰ ਹੁਨਰ ਵਿਕਸਿਤ ਕਰਨ (ਅਪਸਕਿਲ) ਲਈ ਤੁਹਾਡਾ ਸਮਰਥਨ ਕਰਨਾ

'ਡਿਜ਼ੀਟਲ ਜੌਬਸ' ਪ੍ਰੋਗਰਾਮ ਨਾਲ ਜੁੜੋ

ਭਵਿੱਖ ਵਿੱਚ ਡਿਜ਼ੀਟਲ ਹੁਨਰ ਮੰਗ ਵਾਲੀਆ ਯੋਗਤਾਵਾਂ ਹਨ।

ਆਪਣੇ ਡਿਜ਼ੀਟਲ ਹੁਨਰ ਨੂੰ ਵਧਾਉਣ ਅਤੇ ਆਪਣੇ ਕੈਰੀਅਰ ਦੀ ਨਵੀਂ ਸ਼ੁਰੂਆਤ ਕਰਨ ਲਈ ਵਿਕਟੋਰੀਆ ਸਰਕਾਰ ਦੇ ਡਿਜ਼ੀਟਲ ਜੌਬਸ ਪ੍ਰੋਗਰਾਮ ਵਿੱਚ ਸ਼ਾਮਲ ਹੋਵੋ।

ਤੁਹਾਨੂੰ 12 ਹਫ਼ਤਿਆਂ ਦੀ ਮੁਫ਼ਤ ਉਦਯੋਗ-ਸਮਰਥਿਤ ਸਿਖਲਾਈ ਅਤੇ 12-ਹਫ਼ਤਿਆਂ ਦੀ ਅਦਾਇਗੀ ਯੋਗ ਨੌਕਰੀ ਦੀ ਪਲੇਸਮੈਂਟ ਨੂੰ ਪੂਰਾ ਕਰਨ ਦਾ ਮੌਕਾ ਮਿਲੇਗਾ - ਫਿਰ ਇੱਕ ਸੰਪੂਰਨ, ਲੰਬੇ ਸਮੇਂ ਦੇ ਕੈਰੀਅਰ ਵੱਲ ਵਧੋ।

ਜੇ ਤੁਸੀਂ 30 ਸਾਲ ਤੋਂ ਵੱਧ ਉਮਰ ਦੇ ਹੋ, ਸਿੱਖਣ ਦੀ ਇੱਛਾ ਰੱਖਦੇ ਹੋ ਅਤੇ ਬਦਲਾਅ ਕਰਨ ਲਈ ਪ੍ਰੇਰਿਤ ਮਹਿਸੂਸ ਕਰਦੇ ਹੋ, ਤਾਂ ਡਿਜ਼ੀਟਲ ਜੌਬਸ ਤੁਹਾਡੇ ਲਈ ਹੋ ਸਕਦੀਆਂ ਹਨ।

ਇਹ ਪ੍ਰੋਗਰਾਮ ਤੁਹਾਨੂੰ ਦਿੰਦਾ ਹੈ:

* ਇੱਕ ਉੱਚ-ਗੁਣਵੱਤਾ, ਉਦਯੋਗ-ਸਮਰਥਿਤ ਡਿਜ਼ੀਟਲ ਕੋਰਸ ਵਿੱਚ 12 ਹਫ਼ਤਿਆਂ ਦੀ ਮੁਫ਼ਤ ਸਿਖਲਾਈ
* ਤੁਹਾਡੇ ਨਵੇਂ ਡਿਜ਼ੀਟਲ ਹੁਨਰਾਂ ਨੂੰ ਅਭਿਆਸ ਵਿੱਚ ਲਿਆਉਣ ਲਈ ਵਿਕਟੋਰੀਆ ਦੇ ਕਿਸੇ ਕਾਰੋਬਾਰ ਨਾਲ ਭੁਗਤਾਨਸੁਦਾ ਡਿਜ਼ੀਟਲ ਰੋਲ ਵਿੱਚ 12 ਹਫ਼ਤਿਆਂ ਤੱਕ ਕੰਮ ਕਰਨ ਲਈ ਅਰਜ਼ੀ ਦੇਣ ਦੇ ਮੌਕੇ। ਅਸੀਂ ਰਾਜ ਦੇ ਕੁੱਝ ਪ੍ਰਮੁੱਖ ਰੁਜ਼ਗਾਰਦਾਤਾਵਾਂ ਨੂੰ ਮੇਜ਼ਬਾਨਾਂ ਵਜੋਂ ਸ਼ਾਮਿਲ ਕੀਤਾ ਹੈ। ਜੇ ਕੁੱਝ ਕੁ ਨਾਮ ਲਈਏ ਤਾਂ ਤੁਸੀਂ ਆਪਣੇ ਆਪ ਨੂੰ Salesforce, CBA, Carsales ਜਾਂ Zendesk ਲਈ ਕੰਮ ਕਰਦੇ ਹੋਏ ਪਾ ਸਕਦੇ ਹੋ।
* ਇਸ ਪੂਰੇ ਪ੍ਰੋਗਰਾਮ ਦੌਰਾਨ ਸਿੱਖਿਅਕ ਤੋਂ ਨਿਰੰਤਰ ਸਹਾਇਤਾ

ਡਿਜ਼ੀਟਲ ਕੈਰੀਅਰ ਲਈ ਹੁਨਰ ਵਾਧਾ

ਆਪਣੇ ਕੈਰੀਅਰ ਦੀ ਦੋਬਾਰਾ ਕਲਪਨਾ ਕਰੋ

ਕੈਰੀਅਰ ਵਿੱਚ ਤਬਦੀਲੀ ਲਈ ਹੁਨਰਮੰਦ ਹੋਣ ਦਾ ਮਤਲਬ ਇਹ ਨਹੀਂ ਹੁੰਦਾ ਕਿ ਤੁਸੀਂ ਆਪਣੇ ਮੌਜੂਦਾ ਗਿਆਨ ਅਤੇ ਮੁਹਾਰਤ ਨੂੰ ਛੱਡ ਰਹੇ ਹੋ। ਡਿਜ਼ੀਟਲ ਜੌਬਸ ਵਿੱਚ ਸਮੱਸਿਆ-ਹੱਲ ਕਰਨ, ਯੋਜਨਾਬੰਦੀ ਅਤੇ ਆਯੋਜਨ, ਸਹਿਯੋਗ, ਆਲੋਚਨਾਤਮਕ ਸੋਚ ਅਤੇ ਲਚਕੀਲੇਪਣ ਵਰਗੇ ਹੁਨਰ ਸਭ ਬੇਸ਼ਕੀਮਤੀ ਹਨ।

ਤੁਹਾਡਾ ਅਨੁਭਵ ਜਾਂ ਦਿਲਚਸਪੀ ਦਾ ਖੇਤਰ ਜੋ ਵੀ ਹੋਵੇ, ਤੁਹਾਡੇ ਮੌਜੂਦਾ ਗਿਆਨ, ਨੌਕਰੀ ਦਾ ਪਿਛੋਕੜ ਅਤੇ ਹੁਨਰਾਂ ਵਿੱਚ ਨਵੀਨਤਮ ਡਿਜ਼ੀਟਲ ਹੁਨਰਾਂ ਨੂੰ ਜੋੜਨਾ ਆਉਣ ਵਾਲੇ ਸਾਲਾਂ ਵਿੱਚ ਕੈਰੀਅਰ ਦੇ ਨਵੇਂ ਮੌਕੇ ਪੈਦਾ ਕਰੇਗਾ।

ਅਸੀਂ ਵੱਖ-ਵੱਖ ਰੁਚੀਆਂ ਅਤੇ ਹੁਨਰਾਂ ਦੇ ਪੱਧਰਾਂ ਨੂੰ ਪੂਰਾ ਕਰਨ ਲਈ ਉਦਯੋਗ-ਸਮਰਥਿਤ ਕੋਰਸਾਂ ਦੀ ਇੱਕ ਲੜੀ ਪੇਸ਼ ਕਰਨ ਲਈ ਵਿਕਟੋਰੀਆ ਦੇ ਕੁੱਝ ਚੋਟੀ ਦੇ ਸਿਖਲਾਈ ਪ੍ਰਦਾਤਾਵਾਂ ਨਾਲ ਮਿਲ ਕੇ ਕੰਮ ਕੀਤਾ ਹੈ।

ਭਾਗੀਦਾਰ ਹੇਠਾਂ ਦਿੱਤੇ ਉੱਚ-ਮੰਗ ਵਾਲੇ ਡਿਜ਼ੀਟਲ ਹੁਨਰਾਂ ਵਿੱਚੋਂ ਕਿਸੇ ਇੱਕ ਵਿੱਚ ਉਦਯੋਗ ਸਮਰਥਿਤ ਸਿਖਲਾਈ ਦੇ 12 ਹਫ਼ਤੇ ਪੂਰੇ ਕਰਦੇ ਹਨ:

* ਡਾਟਾ ਵਿਸ਼ਲੇਸ਼ਣ
* ਡਿਜ਼ੀਟਲ ਮਾਰਕੀਟਿੰਗ
* ਸਾਈਬਰ ਸੁਰੱਖਿਆ
* ਕਲਾਊਡ ਕੰਪਿਊਟਿੰਗ
* ਸਾਫ਼ਟਵੇਅਰ ਪ੍ਰੋਗਰਾਮਿੰਗ/ਡਿਵੈਲਪਮੈਂਟ
* ਆਰਟੀਫੀਸ਼ੀਅਲ ਇੰਟੈਲੀਜੈਂਸ/ਮਸ਼ੀਨ ਲਰਨਿੰਗ
* ਪ੍ਰੋਡਕਟ ਮੈਨਜਮੈਂਟ
* ਪ੍ਰੋਜੈਕਟ ਮੈਨਜਮੈਂਟ (Agile)
* ਵੈੱਬ ਡਿਵੈਲਪਮੈਂਟ

ਅਰਜ਼ੀ ਕਿਵੇਂ ਦੇਣੀ ਹੈ

ਅਸੀਂ 30 ਸਾਲ ਤੋਂ ਵੱਧ ਉਮਰ ਦੇ ਵਿਕਟੋਰੀਆ ਦੇ ਕਿਸੇ ਵੀ ਪਿਛੋਕੜ ਵਾਲੇ ਜਾਂ ਉਦਯੋਗ ਤੋਂ ਆਏ ਵਿਅਕਤੀ ਤੋਂ ਅਰਜ਼ੀਆਂ ਲੈਣ ਦਾ ਸੁਆਗਤ ਕਰਦੇ ਹਾਂ।

ਅਸੀਂ ਖੇਤਰੀ ਵਿਕਟੋਰੀਆ ਵਾਸੀਆਂ, ਨੌਕਰੀ ਵਾਪਸ ਸ਼ੁਰੂ ਕਰਨ ਦੀ ਕੋਸ਼ਿਸ਼ ਕਰ ਰਹੀਆਂ ਔਰਤਾਂ ਅਤੇ ਕਿਸੇ ਵੀ ਅਜਿਹੇ ਵਿਅਕਤੀ ਨੂੰ ਅਰਜ਼ੀ ਦੇਣ ਲਈ ਉਤਸ਼ਾਹਿਤ ਕਰਦੇ ਹਾਂ ਜਿਸ ਦੀ ਨੌਕਰੀ ਸ਼ਾਇਦ COVID-19 ਦੁਆਰਾ ਪ੍ਰਭਾਵਿਤ ਹੋਈ ਹੋਵੇ।

ਯੋਗ ਬਣਨ ਲਈ ਤੁਹਾਨੂੰ ਲਾਜ਼ਮੀ ਤੌਰ 'ਤੇ:

* ਵਿਕਟੋਰੀਅਨ ਨਿਵਾਸੀ ਹੋਣਾ ਚਾਹੀਦਾ ਹੈ
* ਆਸਟ੍ਰੇਲੀਆਈ ਨਾਗਰਿਕ ਜਾਂ ਸਥਾਈ ਨਿਵਾਸੀ ਹੋਣਾ ਚਾਹੀਦਾ ਹੈ ਜਾਂ ਤੁਹਾਡੇ ਕੋਲ ਘੱਟੋ-ਘੱਟ ਅਗਲੇ 12 ਮਹੀਨਿਆਂ ਲਈ ਆਸਟ੍ਰੇਲੀਆ ਵਿੱਚ ਰਹਿਣ ਅਤੇ ਕੰਮ ਕਰਨ ਦੀ ਇਜਾਜ਼ਤ ਦੇਣ ਵਾਲਾ ਇੱਕ ਵੈਧ ਵੀਜ਼ਾ ਹੋਣਾ ਚਾਹੀਦਾ ਹੈ।
* 30 ਸਾਲ ਤੋਂ ਵੱਧ ਉਮਰ ਦੇ ਹੋਣੇ ਚਾਹੀਦੇ ਹੋ ਜਾਂ 10+ ਸਾਲ ਦਾ ਕੰਮ ਦਾ ਤਜਰਬਾ ਹੋਣਾ ਚਾਹੀਦਾ ਹੈ (ਕੁੱਲ 10 ਸਾਲ; ਜ਼ਰੂਰੀ ਨਹੀਂ ਕਿ ਇਹ ਲਗਾਤਾਰ ਹੋਣ)।

ਭਾਗੀਦਾਰਾਂ ਦੀ ਚੋਣ Hudson Australia (ਹਡਸਨ ਆਸਟ੍ਰੇਲੀਆ) ਦੁਆਰਾ ਪ੍ਰਤੀਯੋਗੀ ਭਰਤੀ ਪ੍ਰਕਿਰਿਆ ਦੁਆਰਾ ਕੀਤੀ ਜਾਂਦੀ ਹੈ।

ਇਸ ਪ੍ਰੋਗਰਾਮ ਦੇ ਨਵੇਂ ਦੌਰ ਹਰ ਸਾਲ ਜਨਵਰੀ, ਮਈ ਅਤੇ ਸਤੰਬਰ ਵਿੱਚ ਸ਼ੁਰੂ ਹੋਣਗੇ। ਅੰਤਿਮ ਦੌਰ ਜਨਵਰੀ 2024 ਵਿੱਚ ਹੋਵੇਗਾ। ਤੁਸੀਂ ਕਿਸੇ ਵੀ ਸਮੇਂ ਅਰਜ਼ੀ ਦੇ ਸਕਦੇ ਹੋ।

ਅਸੀਂ ਤੁਹਾਨੂੰ ਇਸਦੀ ਵੈੱਬਸਾਈਟ 'ਤੇ ਜਾਣ ਅਤੇ ਅਰਜ਼ੀ ਦੇਣ ਤੋਂ ਪਹਿਲਾਂ [ਅਕਸਰ ਪੁੱਛੇ ਜਾਂਦੇ ਸਵਾਲਾਂ](https://djpr.vic.gov.au/digital-jobs/candidates#frequently-asked-questions) ਨੂੰ ਪੜ੍ਹਨ ਦੀ ਸਿਫਾਰਸ਼ ਕਰਦੇ ਹਾਂ।

[ਹੁਣੇ ਅਰਜ਼ੀ ਦਿਓ](https://au.hudson.com/job-seekers/victoria-digital-jobs-program/)